ΓΡΑΠΤΗ ΕΡΩΤΗΣΗ E-0511/99

υποβολή: Ludivina García Arias (PSE) προς την Επιτροπή

(8 Μαρτίου 1999)

Θέμα: Κριτήρια για την αξιολόγηση μη αποδοτικών επενδύσεων για το μέλλον του ευρωπαïκού τομέα της ηλεκτρικής ενέργειας

Ποιά κριτήρια προτίθεται να υιοθετήσει η Επιτροπή για την αξιολόγηση των μη αποδοτικών επενδύσεων που πραγματοποιήθηκαν στον τομέα της ηλεκτρικής ενέργειας στη βάση των υποχρεώσεων της καθολικής υπηρεσίας οι οποίες θεσπίσθηκαν με τα ρυθμιστικά πλαίσια πρίν από την ελευθέρωση που επιφέρει η οδηγία 96/92/ΕΚ(1); Προτίθεται η Επιτροπή να λάβει υπόψη της μόνο τις οικονομικές εκτιμήσεις που παρουσιάζουν οι επιχειρήσεις και τα κράτη μέλη, ή σκέπτεται να τις αντιπαραβάλει με αντίστοιχες εκτιμήσεις ανεξάρτητων ελεγκτών που θα λαμβάνουν υπόψη την αξία που ορίζει η αγορά; Έχει η Επιτροπή επαρκείς διοικητικές δυνατότητες ώστε να διαπιστώσει εάν μέρος των επενδύσεων αυτών είχαν χρηματοδοτηθεί με δημόσιες ενισχύσεις;

(1) ΕΕ L 27 της 30.1.1997, σελ. 20.

Κοινή απάντηση

του κ. Van Miert εξ ονόματος της Επιτροπής

στις γραπτές ερωτήσεις E-0510/99 και E-0511/99

(12 Απριλίου 1999)

Η Επιτροπή πρόκειται σύντομα να εξετάσει τα στοιχεία που κοινοποίησαν διάφορα κράτη μέλη σχετικά με τα συστήματα που προτίθενται να εφαρμόσουν ώστε να αντιμετωπίσουν το "λανθάνον κόστος" που γεννάται στο πλαίσιο της οδηγίας 96/92/ΕΚ του Κοινοβουλίου και του Συμβουλίου, της 19ης Δεκεμβρίου 1996, σχετικά με τους κοινούς κανόνες για την εσωτερική αγορά ηλεκτρικής ενέργειας(1). ταν η Επιτροπή λάβει αποφάσεις κατ' εφαρμογή της παραπάνω οδηγίας, ενδεχομένως δε και των άρθρων 92 και 93 της Συνθήκης ΕΚ, θα λάβει δεόντως υπόψη όλα τα στοιχεία που καθιστούν δυνατή την απρόσκοπτη λειτουργία της αγοράς ηλεκτρικής ενέργειας, περιλαμβανομένης προφανώς της προστασίας των καταναλωτών.

Δεδομένου ότι πρόκειται για τελείως νέο τομέα, η Επιτροπή επεξεργάζεται τον καθορισμό ακριβών κριτηρίων αξιολόγησης του λανθάνοντος κόστους στον τομέα των κρατικών ενισχύσεων; τα κριτήρια αυτά εξάλλου θα αποτελέσουν αντικείμενο συζητήσεων με τα κράτη μέλη. Μπορούμε πάντως ενδεικτικά να αναφέρουμε ότι η ενίσχυση πρέπει να καλύπτει σαφώς καθορισμένα έξοδα που θα προκύπτουν από δεσμεύσεις που υπήρχαν πριν την έναρξη ισχύος της οδηγίας; ότι κατά την χορήγηση της ενίσχυσης πρέπει οπωσδήποτε να τηρείται η αρχή της αναγκαιότητας; ότι η ενίσχυση δεν πρέπει να έχει ως αποτέλεσμα το κλείσιμο της εθνικής αγοράς στον εξωτερικό ανταγωνισμό; θα πρέπει επίσης να έχει φθίνοντα χαρακτήρα σε μια εύλογη χρονική περίοδο. Στο στάδιο αυτό είναι πρόωρο να διευκρινιστεί εάν θα χρειαστεί η προσφυγή σε ανεξάρτητους εμπειρογνώμονες για την ανάλυση των παραπάνω στοιχείων. Η Επιτροπή θεωρεί ότι κατ' αρχήν έχει επαρκείς δυνατότητες για τη σωστή διεκπεραίωση του ζητήματος.

Παραπέμπουμε το αξιότιμο μέλος του Κοινοβουλίου στην απάντηση που η Επιτροπή είχε δώσει στην προφορική του ερώτηση H-0162/99 κατά την ώρα των ερωτήσεων της Συνόδου του Κοινοβουλίου του Μαρτίου 1999(2), καθώς και στις απαντήσεις που έδωσε η Επιτροπή στις γραπτές ερωτήσεις E-204/99 της κας Frutos Gama(3) και E-264/99 του κ. Cabezón Alonso(4).

(1) ΕΕ L 27 της 30.1.1997.

(2) Συζητήσεις του Ευρωπαϊκού Κοινοβουλίου (Μαρτίου 1999).

(3) βλέπε σελίδα 35.

(4) ΕΕ C 341 της 29.11.1999, σελ. 76.